ร้านอาหารเช้าตำรับเวียดนามที่มีตัวชูโรงเป็นไข่กระทะ นอกจากนั้นยังมีเมนูที่น่าสนใจอื่นๆอีก เช่น ขนมปังฝรั่งเศส หมูยอ กุนเชียง (ขนมปังเวียดนาม), หมูยอทอด, ข้าวต้ม, โจ๊ก,  ก๋วยจั๊บญวน, กาแฟเวียดนาม, น้ำส้มปั่น

จุดเด่นของร้าน เน้นขายอาหารเช้าทานง่าย ตัวเมนูมีความหลากหลาย ราคาไม่แพง เสิร์ฟชาฟรี มีไวไฟฟรีให้ใช้ด้วย

ด้านรสชาติ ถือว่าได้มาตรฐาน ไข่ที่ทอดกึ่งสุกกึ่งดิบ มีทั้งความกรอบและนุ่ม ไข่แดงหวานเยิ้ม โรยหน้าด้วยหมูยอ กุนเชียง หอมเจียว ผักชี ทานคู่กับซอสมะเขือเทศและพริกไทยป่น

ส่วนตัวกาแฟเวียดนาม เป็นกาแฟดริป กาแฟมีกลิ่นคั่วไหม้ชัดเจน รสชาติหวานนมข้นตัดกับกลิ่นกาแฟชัดเจน 

สำหรับใครที่อยากเปลี่ยนบรรยากาศมาทานอาหารเช้าเวียดนาม ลองมาแวะได้ ร้านอยู่ใกล้ประตูเชียงใหม่